Ingenieurs van UJ ontwikkel 3D-gedrukte ventilator - Solidariteit WêreldSolidariteit Wêreld
Tuis › Soldeer › Ingenieurs van UJ ontwikkel 3D-gedrukte ventilator
Volgens Engineering News het ʼn ingenieurspan van die Universiteit van Johannesburg (UJ) ʼn draagbare 3D-gedrukte meganiese ventilator ontwerp waarvan die basisplaat aangepas kan word om verskeie pasiënte te behandel.
Die ventilator, genaamd Aura Imprimere, wat beteken “ʼn briesie vars lug verskaf deur drukwerk”, kan vir tot een en ʼn half uur lank werk sonder om aan die kragtoevoer gekoppel te wees indien daar ʼn kragonderbreking sou wees.
Prof. Tien-Chien, departementshoof van UJ se Departement vir Meganiese Ingenieurswetenskap en die projek se spanleier, sê die unieke 3D-drukbare ventilator gebruik ʼn elektroniese mikrobeheerder wat die werking van die twee motors beheer.
“Deur die spoed en draairigting van die motors aan te pas, kan ʼn druktydprofiel verkry word wat dan geskik is om respiratoriese hulp aan pasiënte te bied.”
“Die komponente van die ventilator is ook so ontwerp dat dit maklik ter plaatse, in stede, plattelandse of afgeleë gebiede aanmekaargesit kan word,” het hy bygevoeg.